## Kodukant Läänemaa EV 100 kingitus „Läänemaa köögis“.Teavitustingimused

Eesti Vabariigi 100. sünniaastapäevaks tehtava kingituse „Läänemaa köögis“ keskmes on ühine toiduvalmistamine köögis. Kingituse sisuks on kokku kogutud Läänemaa köökide lood, mis salvestatakse video- ja fotomaterjalina. Lisaks salvestustele kogutakse juurde retsepte ja muid köögilugusid. Kingituse teeb MTÜ Kodukant Läänemaa (edaspidi KKLM) koostöös Läänemaa kogukondade, ettevõtete ja eraisikutega.

Videomaterjali salvestamise ja monteerimise korraldab KKLM. Fotod võtavad võimalusel üles köögiseltskonnad ise. Juhul, kui ei leidu selleks sobivat inimest, leiab piltniku KKLM. Monteeritud ja selekteeritud video- ning fotomaterjal on avalik ning KKLM-l on õigus kasutada materjale edaspidi kohaliku toidukultuuri edendamistegevustes.

Kingituse avalikustamine. Videod ja fotod riputatakse üles KKLM kodulehele koos nende juurde kuuluvate retseptide, lugude jms. Kingitusele lisatakse virtuaalne õnnitluskaart, millel on kirjas kõik kingituse tegemises kaasalöönud inimeste nimed.

Teavitus. Lisaks KKLM kodulehele lisatakse kingitusega seotud materjalid ka EV100 veebilehele, KKLM sotsiaalmeediasse ja edastatakse pressiteated kohalikele ja siseriiklikele meediakanalitele. Kogu foto- ja videomaterjal lisatakse Eesti Rahvusarhiivi EV100 egiidi all.

Avalike ürituste puhul aitab Kodukant Läänemaa korraldada ürituse teavituse erinevates meediakanalites. Teavituse eest vastutab KKLM, kõik teavitusega seotud küsimused tuleb eelnevalt kooskõlastada KKLM-ga.
Kingituse teavitustegevust toetab KÜSK ja EV100.